ເສັ້ນທາງລົດໄຟ ລາວ-ຈີນ ໄດ້ຮັບທີ່ດິນ 84 ເປີເຊັນ ປາດສະຈາກ ການຈ່າຍຄ່າຊົດເຊີຍ
ທາງ​ການ​ລາວ​ ສົ່ງ​ມອບ​ທີ່​ດິນ ​ໃຫ້​ກັບ​ບັນດາ​ບໍລິສັດ​ຈີນ ທີ່​ຮັບ​ເໝົາ​ກໍ່ສ້າງ​ ທາງ​ລັດ​ໄຟ​ລາວ-ຈີນ​ ໄດ້​ແລ້ວ 84% ຫາກ​ແຕ່​ວ່າ​ ປະຊາຊົນ​ລາວ ກັບ​ຍັງຄົງ ​ບໍ່​ໃຫ້​ຮັບ​ເງິນຊົດ​ເຊີຍ ​ຄ່າ​ທີ່​ດິນ​ແຕ່​ຢ່າງ​ໃດ.
ທ່ານປໍທອງ ໂງ້ນພະຈັນ ລັດຖະມົນຕີຊ່ວຍວ່າການກະຊວງໂຍທາທິການ ແລະຂົນສົ່ງ ຢືນຢັນວ່າ ຄະນະຄຸ້ມຄອງໂຄງການກໍ່ສ້າງທາງລົດໄຟລາວ-ຈີນ ໄດ້ສົ່ງມອບທີ່ດິນໃຫ້ ກັບບັນດາບໍລິສັດຜູ້ຮັບເໝົາຈາກຈີນໄດ້ແລ້ວ 84 ເປີເຊັນ ຂອງພື້ນທີ່ທັງໝົດຈຶ່ງຍັງເຫຼືອ ອີກ16ເປີເຊັນ ເທົ່ານັ້ນທີ່ທາງການລາວຈະຕ້ອງເຈລະຈາກັບປະຊາ ຊົນເພື່ອເຮັດຂໍ້ຕົກ ລົງກ່ຽວກັບການຊົດເຊີຍຄ່າທີ່ດິນ ແລະສິ່ງປູກສ້າງໃຫ້ໄດ້ທັງໝົດ ໂດຍຄາດວ່າຈະສຳ ເລັດ ແລະສົ່ງມອບທີ່ດິນໃຫ້ກັບບັນດາບໍລິສັດຈີນ ໄດ້ຢ່າງຄົບຖ້ວນໃນກາງປີ 2018 ນີ້ເປັນຢ່າງຊ້າ ຫາກແຕ່ວ່າປະຊາຊົນທີ່ຖືກເວນຄືນທີ່ດິນດັ່ງກ່າວ ກັບຍັງບໍ່ໄດ້ຮັບການຊົດເຊີຍຄ່າທີ່ ດິນ ແລະສິ່ງປູກສ້າງແຕ່ຢ່າງໃດ ທັງນີ້ໂດຍທ່ານປໍ ໄດ້ໃຫ້ການຢືນຢັນວ່າ: ໂຄງການກໍ່ສ້າງທາງລົດໄຟລາວ-ຈີນ ຈະສົ່ງຜົນກະທົບຕໍ່ປະຊາຊົນ ລາວຈຳນວນ 4,411 ຄອບຄົວໃນເຂດ 13 ເມືອງຂອງແຂວງຫຼວງນໍ້າທາ ອຸດົມໄຊ ຫຼວງພະບາງ ວຽງຈັນ ແລະນະຄອນວຽງຈັນ ໂດຍມີທີ່ດິນຖືກກະທົບ 3,832 ເຮັກຕາ ສິ່ງປູກສ້າງ 3,346 ຫຼັງ ຕົ້ນໄມ້ຕ່າງໆ ແລະໄມ້ກິນໝາກຮວມກັນຫຼາຍກວ່າ 9 ແສນຕົ້ນ ໂດຍການ ຊົດເຊີຍຄ່າທີ່ດິນສະເພາະໃນເຂດແຂວງຫຼວງນໍ້າທາ ອຸດົມໄຊ ແລະຫຼວງພະບາງ ໄດ້ ແບ່ງເປັນດິນນາໃນຕົວເມືອງທີ່ຕິດຖະໜົນສາຍເອກ ຕິດທາງຮ່ອມ ແລະດິນນາທີ່ບໍ່ມີ ເສັ້ນທາງຈະໃຫ້ຄ່າຊົດເຊີຍ 11,000-80,000 ກີບຕໍ່ຕາແມັດ ສ່ວນທີ່ດິນທີ່ຢູ່ຊານ ເມືອງ ຕິດທາງຫຼວງແຫ່ງຊາດ ທາງຫຼວງແຂວງ ແລະດິນທີ່ບໍ່ມີເສັ້ນທາງຈະໄດ້ຮັບຄ່າ ຊົດເຊີຍ 16,000-40,000 ກີບຕໍ່ຕາແມັດ ສ່ວນທີ່ດິນອື່ນໆໃນເຂດຊົນນະບົດ ຈະໄດ້ ຮັບຄ່າຊົດເຊີຍ 11,000-15,000 ກີບຕໍ່ຕາແມັດ ສ່ວນໃນເຂດແຂວງວຽງຈັນ ແລະນະຄອນວຽງຈັນນັ້ນ ດິນນາໃນຕົວເມືອງທີ່ຕິດຖະ ໜົນສາຍເອກ ຕິດທາງຮ່ອມ ແລະດິນບໍ່ມີເສັ້ນທາງຈະໄດ້ຄ່າຊົດເຊີຍ 20,000- 30,000 ກີບຕໍ່ຕາແມັດ ດິນຢູ່ຊານເມືອງຕິດທາງຫຼວງແຫ່ງຊາດ ທາງຫຼວງແຂວງ ແລະ ດິນບໍ່ມີເສັ້ນທາງກໍຈະໄດ້ຄ່າຊົດເຊີຍ 15,000-25,000 ກີບຕໍ່ຕາແມັດ ດິນໃນເຂດ ເມືອງໄຊທານີ ຈະໄດ້ຄ່າຊົດເຊີຍ 55,000-107,000 ກີບຕໍ່ຕາແມັດ ແລະ 50,000- 137,000 ກີບຕໍ່ຕາແມັດ ສຳລັບທີ່ນາຢູ່ເມືອງນາຊາຍທອງ ນອກຈາກນັ້ນກໍໄດ້ກຳນົດຄ່າຊົດເຊີຍສຳລັບດິນສວນ ດິນປູກສ້າງ ແລະສິ່ງປູກສ້າງ ທີ່ຮວມເຖິງເຮືອນຢູ່ອາໄສດ້ວຍນັ້ນ ຈະຊົດເຊີຍຕາມສະພາບໂຕຈິງ ຫຼືລາຄາໃນການ ກໍ່ສ້າງທີ່ເປັນຈິງ ໃນແຕ່ລະລາຍການເປັນສຳຄັນ ທັງນີ້ໂດຍລັດຖະບານລາວຍັງຈະ ຮັບຜິດຊອບໃນການຈັດສັນທີ່ຢູ່ອາໄສໃໝ່ໃຫ້ກັບປະຊາ ຊົນທີ່ບໍ່ຢາກຈະສ້າງເຮືອນ ໃໝ່ອີກດ້ວຍ ທາງດ້ານກຸ່ມແລກປ່ຽນຂໍ້ມູນດ້ານທີ່ດິນຫຼື Land Information Working Group ຊຶ່ງເປັນອົງການທີ່ບໍ່ຂຶ້ນກັບລັດຖະບານໃນລາວ ລາຍງານວ່າການກຳນົດອັດຕາຄ່າ ຊົດເຊີຍທີ່ດິນ ແບບສິ່ງປູກສ້າງໃຫ້ກັບປະຊາຊົນທີ່ຖືກກະທົບຈາກໂຄງການທາງລົດ ໄຟລາວ-ຈີນນັ້ນເປັນການປະເມີນລາຄາທີ່ຕໍ່າກວ່າຄວາມເປັນຈິງເຊັ່ນ ທີ່ດິນຢູ່ເຂດ ເມືອງນາຊາຍທອງ ມີລາຄາສະເລ່ຍສູງເຖິງ 1 ລ້ານ 3 ແສນກີບຕໍ່ຕາແມັດ ເຖິງ 10 ເທົ່າໂຕ ແຕ່ຢ່າງໃດກໍຕາມ ໂຄງການທາງລົດໄຟລາວ-ຈີນ ກໍມີກຳນົດການກໍ່ສ້າງແລ້ວ ເສັດໃນທ້າຍປີ 2021 ໂດຍມີໄລຍະທາງຍາວທັງໝົດ 417 ກິໂລແມັດ ທີ່ໃຊ້ທຶນກໍ່ສ້າງ ຮວມເຖິງ 6,000 ລ້ານໂດລາຊຶ່ງເປັນການຮ່ວມທຶນລະຫວ່າງລັດຖະບານລາວກັບຈີນ ໃນສັດສ່ວນ 30 ເປີເຊັນ ຕໍ່ 70 ເປີເຊັນ ຕາມລຳດັບ